Stendal Hotels - PREUS AMB ELS DESCOMPTES MÉS GRANS a tots els hotels a Stendal\nexperiència [Stendal, Stendal]\nDissenyat tant per oci com per negoci, Hotel Stadt Stendal està situat idealment a Stendal; una de l\nDissenyat tant per oci com per negoci, Hotel Stadt Stendal està situat idealment a Stendal; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hotel Stadt Stendal asseguren una estada plaentera als seus clients. A l'hotel s'hi pot gaudir d'unes comoditats de primera classe com aparcament de cotxes, instal·lacions per a reunions i banquets , restaurant, bar, lloguer de bicicletes. L'ambient de Hotel Stadt Stendal es reflexa en cada habitació. telèfon, aparell de televisió, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Hotel Stadt Stendal.\nTant si es tracta d'un viatge de plaer com si és de negocis, Hotel Schwarzer Adler Stendal és una el\nTant si es tracta d'un viatge de plaer com si és de negocis, Hotel Schwarzer Adler Stendal és una elecció d'allotjament magnífica quan visiten Stendal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hotel Schwarzer Adler Stendal asseguren una estada plaentera als seus clients. Les carecterístiques més important de l'hotel inclouen recepció 24 hores, aparcament de cotxes, habitació familiar, restaurant, bar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb telèfon, aparell de televisió, plat de dutxa, assecador de cabell a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Schwarzer Adler Stendal.\nNice staff. The bar was cozy and the staff there friendly. Free parking and free breakfast was nice.\nDissenyat tant per oci com per negoci, Hotel am Bahnhof està situat idealment a Stendal; una de les Dissenyat tant per oci com per negoci, Hotel am Bahnhof està situat idealment a Stendal; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel am Bahnhof també ofereix moltes instal.lacions per enriquir la seva estada a Stendal. L'hotel ofereix Wi-Fi gratuït en totes les habitacions, instal.lacions per a minusvàl.lids, express check-in/check-out, servei d'habitacions, instal·lacions per a reunions i banquets per garantir el més gran comfort possible als seus clients. Gaudiu de les comoditats d'alta gama com ara telèfon, aparell de televisió LCD/pantalla de plasma, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel am Bahnhof la base perfecta per a gaudir de la seva estada a Stendal.\nPer als viatgers què vulguin captar les imatges i els sons de Stendal, Pension Kunsthof Dahrenstedt Per als viatgers què vulguin captar les imatges i els sons de Stendal, Pension Kunsthof Dahrenstedt és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Pension Kunsthof Dahrenstedt ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara piscina privada, calefacció, escriptori, balcó/terrassa, despertador per tal de relaxar-vos després d'un cansat dia. L'hotel ofereix moltes oportunitats d'oci úniques, com piscina exterior, jardí, sala de jocs. Amb una localització ideal i amb comoditats imbatibles, Pension Kunsthof Dahrenstedt no troba competidors en cap categoria.\nTant si es tracta d'un viatge de plaer com si és de negocis, Hotel Am Uenglinger Tor és una elecció Tant si es tracta d'un viatge de plaer com si és de negocis, Hotel Am Uenglinger Tor és una elecció d'allotjament magnífica quan visiten Stendal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hotel Am Uenglinger Tor asseguren una estada plaentera als seus clients. Habitació familiar són només algunes de les comoditats que fan que Hotel Am Uenglinger Tor sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Stendal, el Hotel Am Uenglinger Tor és el lloc perfecte per una estimulant i emocionant escapada.\nGreat location and superb family apartment.\nFree secure parking inside.\nLlocs històrics de Stendal\nStendal és el lloc perfecte per explorar les fascinants atraccions i llocs culutrals de Stendal. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Stendal està agraciat amb envoltatns plens de vida, bons restaurants, zones de compra i increibles atraccions. Quan és hora de reservar l'hotel adequat a Stendal o a qualsevol lloc a Stendal, agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Stendal.\nDescobreixi els barris de Stendal\nHotels Stendal populars


Calendari papanata | Catalunya Religió\nPer Ramon Bassas. Mer, 14/10/2009\nLlegeixo al Diari de Girona, divendres passat, una notícia segons la qual el Consell Escolar recomana que el Nadal i la Setmana Santa passin a dir-se la festa d'Hivern i Primavera, de manera que les vacances es desvincularien del calendari religiós. La notícia em produeix sensacions bones i sensacions no tant bones. Entre les primeres, m'agrada constatar que el màxim òrgan de participació educativa del país hagi resolt altres temes que -ves per on- jo creia més urgents per a l'educació. Una altra bona sensació, aquesta vegada com a cristià, és la que em produeix el fet que constatar que el Nadal, o la Setmana Santa, no són sinònims de festa laboral (i de consum debocat), que denominen amb el seu nom un temps que ja no és litúrgic, confiant en què puguem trobar el veritable sentit d'aquests mots (v. Grané a Simulacres Buits). Fins aquí el que trobo bé.\nEl que trobo fatal és que aquests senyors i senyores confonguin peres amb pomes (en vaig parlar al post Fer el sant, arran d'una altra de les polèmiques absurdes quan felicites el sant...), que ignorin que el nom de les coses els ha fet el costum i la tradició (i que sense aquests noms tampoc hi hauria cosa), ja que així serem menys cultes, menys lliures, menys persones, menys catalans fins i tot, si ignorem d'on venim. Que tot això no té res a veure amb la religió de les persones. I que, posats a fer, hauríem de fer un calendari laic del tot (proposo el calendari Pirelli) abolint l'actual, l'origen del qual és una imposició papal. Hem passat del papa als papanates.\nfestes, educació, calendari


CERAI | SPG Ecollaures\nÀrea d’Educació pel Desenvolupament. Camí de Vera s/n. 46022 València\nEscola de Capatasos Agrícoles. Camí del Port s/n. 46470 Catarroja\nCERAI – el Centre d’Estudis Rurals i d’Agricultura Internacional – som una ONGD que vol contribuir al desenvolupament de les comunitats camperoles, basat en un enfocament agroecològic que defense la sobirania alimentària, mitjançant l’impuls de models de desenvolupament rural que sorgisquen de les seues capacitats i habilitats.\nVolem ser motor del canvi de les comunitats camperoles del nostre entorn d’actuació, recolzant-les en la seua lluita per aconseguir l’autosuficiència alimentària de forma sustentable i ecològica, preservant la seua identitat cultural i la integritat dels seus recursos, mitjançant la cooperació internacional, el desenvolupament rural, la sensibilització i la formació, i la equitat de gènere.\nTreballem a nivell de l’Estat Espanyol i en altres països del Sud Global, tenint la nostra seu central a València.\nEl nostre treball a nivell general consisteix en:\nAnalitzar la problemàtica rural espanyola, europea i global.\nDivulgar els grans desafiaments que presenta l’agricultura.\nDesenvolupar projectes de cooperació al desenvolupament que millorren les condicions de vida, la capacitat organitzativa i d’autogestió de les comunitats camperoles dels països del Sud Global.\nDesenvolupar projectes d’estudi e investigació sobre el mon rural, la connexió camp-ciutat i l’alimentació sostenible.\nRealitzar activitats de formació en agroecología, tant a l’Estat Espanyol con a altres països del Sud Global, amb l’enfocament d’utilitzar l’agroecologia com una eina d’inserció laboral i social.\nOrganitzar i realitzar activitats de sensibilització, formació i articulació social entre la població.\nAterrant el treball al País Valencià, volem ser nexe d’unió entre el camp i la ciutat, impulsant accions de recolzament als productors i productores agroecològiques locals; d’incidència política per impulsar polítiques adaptades a la realitats dels mateixos i que els permetan viure del seu treball i tindre una vida digna; de sensibilització, formació i divulgació al voltant de la problemàtica del sistema agroalimentàri global i l’alimentació sostenible.


La creativitat | El Pou\nper Isabel Palà, 12 de gener de 2015 a les 10:07 |\nConstruir un arc apilant ordenadament volums de llibres, disposar una sardina com si fos una navalla suïssa o apilar els plats del dinar en una reixa d’una claveguera. El fotògraf Chema Madoz i la seva obra, d’un gran valor artístic, té implícita una condició creativa única: la recuperació o no pèrdua de la capacitat d’un infant de jugar amb l’entorn, remirar-ho tot de nou i explorar incisivament, com si al seu voltant res no estigués passant. L’obra del creador para el temps. No hi ha tic-tac, només consciència, presència i reflexió. I un gaudi absolut que es plasma en l’obra i que retorna a l’espectador. Com diria el cantautor Jorge Drexler, “todo se transforma”. A vegades, la voluntat del creatiu és de denúncia o, simplement, de necessitat d’apropar al poble una realitat desconeguda o llunyana. Informació que es transmet visualment, directe a la retina. És el cas del brasiler Sebastiao Salgado, que amb la mostra “Génesis”, actualment al Cosmocaixa, ens trasllada de l’Àfrica a l’Antartida fent-nos partícips i més conscients que mai de la realitat del planeta que habitem i de la seva fragilitat.\nMés a prop, al territori, Roser Oduber, a través de la pintura, també exemplifica la capacitat creativa com a reflexió, com a investigació i com a “joc, dansa”, tal com defineix en la seva intervenció televisiva al programa “Blanc sobre blanc”. Els inputs de l’entorn li serveixen d’impulsos per pensar i expressar-se amb els pinzells, la pintura, els materials de l’entorn, les pròpies mans... És un nom propi que encapçala una llarga llista de persones amb pensament i segell personal, inquietuds creatives i capacitat de dur-les a terme amb valentia, en un temps en què ser creador no és fàcil. Cercant l’art efímer, sense aspiracions a acaparar les pàgines dels llibres d’art futurs. Simplement trobant el plaer en allò que es fa i fent gaudir als qui tenen la sort de viure-ho en l’aquí i en l’ara.\nPer ser justos, m’admira el concepte de creativitat, entesa com la capacitat d’un individu per explorar-se, descobrir-se i acabar fent quelcom amb aquesta informació privilegida i visceral. M’admira la potencialitat en les persones del meu entorn que aposten per “despullar-se” en el llenguatge que millor dominen, mirar-se de dins per presentar-se cap enfora, arrencar-se la pell per transpirar sensibilitat en estat pur, ennuegar-se amb les pròpies llàgrimes en l’exploració d’un mateix i el cara a cara amb el dolor que és, en moltes ocasions, la fórmula d’on neixen les passions que donen forma a la poètica artística. M’apassiona l’artista que s’inspira en els artistes que el precedeixen (s’inspira, no plagia!, que d’aquests “creadors” també n’hi ha massa), que bull en la recerca d’un estil propi i que s’explica tan bé que emociona. M’apassiona veure coses que mai he vist abans.\nM’apassiona mirar una obra, deixar-me sorprendre, envejar-ho i preguntar-me: D’on li ha vingut aquesta idea? Com ha aconseguit fer aquesta fotografia? En qui devia estar pensant quan va escriure aquest poema? Com deu haver treballat aquest quadre? I aquests interrogants que ens porten al camp del imaginar, que ens fan somiar i qüestionar-nos davant d’una obra, són vitals per fer-nos viatjar al camp del creador, però, sobretot, són un revulsiu per fer-nos aixecar de la cadira i començar a escriure, començar a fotografiar, començar a explorar-nos, a apassionar-nos per allò que millor sabem fer. I fer-ho creient en les nostres possibilitats, creient en el tot és possible. I sigui quin sigui el nostre objectiu –ser poètics, ser imaginatius, ser crítics, ser informatius– el nostre treball serà vàlid si és 100% nostre, i si en el moment de viure’l ens fa absolutament, completament i irremeiablement feliços.


Canal Terres de l'Ebre comença a emetre en HD - Imagina Ràdio\nCanal Terres de l’Ebre ha començat aquest dilluns 14 de setembre les seues emissions en HD. La TV líder d’audiència a les Terres de l’Ebre és la primera televisió local del territori que fa el pas a l’Alta definició, i també, una de les primeres de tot Catalunya.\nAmb aquest canvi, s’aconsegueix una important millora en la qualitat d’imatge i so, i s’equipara amb la resta de cadenes estatals i autonòmiques que ja fa anys emeten amb aquesta definició.\nPer sintonitzar Canal Terres de l’Ebre en HD, els telespectadors no hauran de fer res, ja que els televisors intel·ligents Smart TV detectaran el nou senyal i l’aplicaran de forma automàtica. Les que no ho siguin, no podran veure la imatge i caldrà connectar a la televisió un decodificador HD per poder veure Canal Terres de l’Ebre i la resta de canals que emeten en Alta definició.\nCanal Terres de l’Ebre ja porta més d’un any treballant en HD i va ser pionera i capdavantera en l’ús d’aquesta tecnologia a la televisió local, adaptant tant la realització com la gravació de programes, reportatges i especials en aquesta qualitat. Ara, per fi, els teleespectadors podran gaudir de la seua programació en aquest format.\nArticle anteriorL’Ampolla ha posat en marxa tots els protocols per a iniciar el curs escolar amb la màxima seguretat\nArticle següentEl tortosí Joan Caballol substitueix Carles Castillo al grup del PSC-Units al Parlament


Aprovat el reglament d’ús dels mitjans electrònics — Sala de Premsa - Universitat Politècnica de Catalunya (UPC)\nEsteu aquí: Inici > Notícies per al PDI i el PAS > Aprovat el reglament d’ús dels mitjans electrònics\nAprovat el reglament d’ús dels mitjans electrònics\nLa UPC disposa ja d’una normativa de caràcter general per l’ús dels mitjans electrònic en l’àmbit de la Universitat i està, per tant, en disposició de donar cobertura legal a futurs projectes d’implementació d’administració electrònica.\nAmb l’aprovació per part del Consell de Govern del Reglament d’ús dels mitjans electrònics, en la sessió de gener passat, la UPC ha fet un pas en la implantació de l’e-administració, és a dir, en la gestió digital dels documents, tràmits i serveis.\nLa UPC ha avançat en la matèria i en aquest sentit es va aprovar, els anys 2008 i 2009, la normativa de vot electrònic al Claustre Universitari i als òrgans unipersonals i col·legiats de les unitats bàsiques. Posteriorment es va aprovar, l’any 2010, la normativa de creació i funcionament de la Seu Electrònica i, l’any 2011, la creació i el funcionament del Registre Electrònic de la UPC. Paral•lelament s’han anant posant en marxa serveis i també s’han iniciat proves pilot d’utilització de mitjans telemàtics, principalment en les relacions de la Universitat amb els membres de la comunitat universitària.\nEntre els serveis consolidats destaquen el vot electrònic, l’arxiu electrònic, la signatura d’actes curriculars i d’informes d’avaluació i l’expedició de certificats acadèmics. En l’àmbit de la gestió administrativa, s’ha generalitzat l’ús els formularis electrònics per iniciar tràmits, així com la recepció de factures electròniques. En fase de proves es troba la signatura electrònica de documents de despesa.\nEn aquest sentit tant els membres de la comunitat universitària com els ciutadans i ciutadanes també poden accedir a la informació, als serveis i als tràmits electrònics de la UPC a través del web de la Seu Electrònica, que es configura com una “oficina virtual” de la Universitat oberta a tothom.\nPreàmbul del reglament\nLa Llei 11/2007 del 22 de juny d’Accés Electrònic dels Ciutadans als Serveis Públics (LAECSP), així com la Llei 29/2010 del 3 d’agost de l’ús dels mitjans electrònics al sector públic de Catalunya, van crear un marc jurídic per facilitar l’extensió i utilització de les noves tecnologies per part de les Administracions en les relacions amb els ciutadans. Un marc que garanteix l’autenticitat, la confidencialitat i la conservació de les dades, els serveis i les informacions gestionades.\n+ informació sobre el reglament de l’ús dels mitjans electrònics en l'àmbit de la UPC i la normativa de referència:


La transició energètica, com més ràpida i valenta, millor - EOLICCAT\nNi la caiguda en picat del preu del petroli en els primers mesos del 2015 ha aturat l’impuls de les energies renovables arreu del món. El 2015 va ser un any de rècords històrics, tant en termes d’inversió global (més de 300.000 milions d’euros) en tecnologies d’energia neta com en capacitat instal·lada. A més, l’acord mundial del clima signat a París a finals d’any sembla indicar que aquest cop, la transició energètica cap a un model descarbonitzat més sostenible s’ha, com a mínim, iniciat, no sense resistència i pressió de determinats sectors econòmics.\nL’Informe de Riscos Globals de 2016 del Fòrum Econòmic Mundial celebrat a Davos a finals de gener, va declarar que el major risc per a la pau i la prosperitat global és el canvi climàtic. Tant l’informe de Davos com l’acord de París representen un canvi de retòrica, per a alguns més simbòlic que executiu, que s’espera que condueixi a la generalització de la consciència dels riscos que el canvi suposa en termes no només mediambientals, sinó també socials, econòmics i financers.\nLes renovables, més sexis que mai\nÉs aquesta consciència creixent, sumada a polítiques governamentals favorables, la que fa que cada cop més empreses s’esforcin, per una banda, a limitar la seva exposició a aquests riscos i, per l’altra, a adaptar-se a futures polítiques com ara un possible impost sobre les emissions de diòxid de carboni.\nParal·lelament, un procés semblant està tenint lloc als mercats financers. Al final del mes de gener, l’agència de rating Moddy’s va anunciar que la cimera de París podria provocar un nou rècord al 2016 per a l’emissió dels anomenats “bons verds”, que financen projectes d’energies renovables o altres projectes empresarials baixos en carboni. Aquest mercat, que existeix des del 2007, ja va assolir el seu nivell màxim al 2015. Els bons verds, però, tot i ser un senyal del canvi de tendència, encara representen una part petita del mercat general de bons, i la sostenibilitat encara té un llarg camí per recórrer per esdevenir un criteri habitual d’inversió.\nInvertir en el futur enlloc de subvencionar el passat\nTot i així, la transició energètica cap a una economia descarbonitzada, com qualsevol transició, requereix un període d’adaptació en el qual és habitual que les forces de l’anterior model es resisteixin i tractin d’endarrerir canvis que, almenys en una primera instància, semblen anar en contra dels seus interessos.\nDavant d’aquest escenari, no són pocs els que han insistit en un missatge que sembla ara més important que mai: la transició energètica, com més ràpid la fem, millor. El secretari general de la ONU, Ban Ki-Moon, va fer una petició expressa als empresaris líders mundials perquè assumeixin el repte d’arribar a l’any 2020 havent duplicat la inversió en renovables, fins als 600.000 milions de dòlars anuals.\nTambé el President dels Estats Units, Barak Obama, va assenyalar durant el seu discurs de l’Estat de la Nació a mitjans de gener, la importància d’accelerar la transició cap a un sistema energètic net. Poc més tard, en presentar els pressupostos per al 2017, va recordar: “en lloc de subvencionar el passat, hauríem d’invertir en el futur”, i va anunciar que duplicarà els fons d’investigació i desenvolupament d’energies renovables fins al 2020.\nLa resistència al canvi en totes les seves formes, les polítiques tímides i les mitges tintes dels sectors que es resisteixen a evolucionar cap a la descarbonització de l’economia no faran més que prolongar el període de canvi i incrementar els costos que acompanyen qualsevol adaptació d’aquestes magnituds.\nTags: Davos, fòrum econòmic mundial, informe de riscos laborals de 2016, Moddy's, renovables, sector energètic, transició energètica, vons verds\n2015: les renovables en auge arreu del món 5 punts clau per entendre la situació de les renovables a l’Estat


Westminster alenteix el pas | Daniel Postico | Londres | Política | El Punt Avui\nWestminster alenteix el pas Westminster alenteix el pas Westminster alenteix el pas Westminster alenteix el pas + Westminster alenteix el pas E-mail\nLondres - 22 octubre 2019 2.00 h\nEl president del Parlament britànic impedeix sotmetre a votació l’acord de ‘Brexit’ del primer ministre i la UE\nEl govern sabrà avui si té el suport necessari per al seu pacte, en una votació decisiva\nUna partidària del ‘Brexit’, protestant ahir davant del parlament britànic FACUNDO ARRIZABALAGA/EFE\nWestminster alenteix el pas Westminster alenteix el pas Westminster alenteix el pas Westminster alenteix el pas Westminster alenteix el pas E-mail\nEl president de la Cambra del Comuns, John Bercow, va decidir ahir no permetre la votació de l’acord amb la Unió Europea (UE) que Boris Johnson no va poder sotmetre dissabte al Parlament, al·legant que “les circumstàncies d’avui [ahir] són les mateixes [que fa dos dies] i el debat seria repetitiu i desordenat”.\nDissabte era el dia que s’havia de votar, en una sessió extraordinària, el flamant i inesperat acord de Johnson. Però el diputat conservador Oliver Letwin ho va impedir en presentar una esmena, acceptada per Bercow, que ajornava la votació per quan l’acord s’hagués transformat en llei de retirada de la UE. L’esmena es va aprovar per 16 vots de diferència. L’acord amb la UE, doncs, no es va votar però Johnson es va adonar que potser tenia el suport suficient i per això va demanar que es votés ahir.\nSi guanyés la votació, això li donaria autoritat moral per pressionar el Parlament perquè aprovi la llei del seu acord abans del 31 d’octubre. La cambra sospita que la intenció oculta de Johnson és treure el país de la UE sense acord. Per això no accepten les eleccions encara i per això la llei Benn i l’esmena Letwin.\nAquesta esmena, el que fa és assegurar-se que es descarta el Brexit dur. Si s’hagués aprovat l’acord i l’esborrany de la llei s’hagués encallat en alguna etapa del procés per convertir-la en llei, aleshores hi havia el risc de treure el país de la UE sense acord per defecte. Per això l’esmena Letwin va reactivar la llei Benn, que obligava el premier a demanar una pròrroga abans de la mitjanit de dissabte. Això és el que va fer de males maneres Johnson, enviant una carta sense signar i una segona negant la primera.\nDiputats conservadors euroescèptics van considerar que el fet d’enviar la carta ja havia canviat el context. Per Bercow, però, la missiva era un mer requisit de l’esmena. La discussió entre brexiters i el president de la cambra va anar pujant de to fins que el conservador Bernard Jenkin el va acusar de ser parcial i d’afavorir els europeistes i li va dir que havia obert una investigació parlamentària en contra seu.\n“Llavors no es queixava”\nEls brexiters acusen Bercow, que també és tory, de voler frustrar el Brexit en haver permès, el setembre passat, la sessió extraordinària en què es va aprovar la llei Benn –“la llei de la rendició”, que diu Johnson–, que impedia el Brexit sense acord.\n“Són incomptables les vegades que he acceptat preguntes urgents i permès debats d’emergència favorables als aleshores dits euroescèptics i ara dits brexiters; vostè era un d’ells i no recordo que es queixés llavors”, li va recriminar Bercow. “I li recordo que vaig ser jo qui va acceptar l’esmena al discurs de la reina del 2013”, hi va afegir. Es refereix a l’esmena que introduïa la promesa el referèndum del Brexit plantejada pels tories euroescèptics i afegida al programa de govern de David Cameron. El gabinet Johnson va presentar la proposta de llei del seu acord de sortida de la UE ahir al vespre. Pretén que s’aprovi abans del 31 d’octubre, quan acaba el termini del Brexit. Però és impossible que es passin totes les etapes en deu dies a les dues cambres. Per això caldrà la pròrroga.\nAvui es farà la primera lectura de l’esborrany de llei i se sotmetrà a una votació tan determinant com la que volia fer ahir Johnson. Si s’aprova, aleshores la llei passaria a la següent fase. Seria una victòria i la ratificació que buscava Johnson. Si no, podria ser la fi de l’acord.\nDurant els pròxims dies s’espera que s’introdueixin esmenes que podrien canviar del tot la llei. Se’n presentarà una perquè hi hagi un referèndum confirmatori entre l’acord de Johnson o continuar a la UE i una altra per continuar a la unió duanera.\n“Hem d’enllestir tot això d’una vegada i aprovar el Brexit de seguida; la gent està esgotada per aquest retard continuat”, va reclamar Theresa Villiers, ministra de Medi Ambient. “És una llei immensa, de cent pàgines; les presses en dret són dolentes, no és una llei qualsevol, canviarà el nostre país políticament i s’ha de fer bé”, va esgrimir Justine Greening, diputada expulsada del Partit Conservador el mes passat.\nHem d’enllestir tot això d’una vegada i aprovar el ‘Brexit’ de seguida; la gent està esgotada\nMINISTRA DE MEDI AMBIENT\nNo és una llei qualsevol, canviarà políticament el nostre país i s’ha de fer bé\nLa UE prefereix esperar\nLa UE prefereix esperar a veure què vota el Parlament de Westminster abans de prendre cap decisió. Hi ha dos processos oberts. Per un costat, hi ha la sol·licitud d’una pròrroga enviada per Johnson. S’encarrega al Consell Europeu, que representa els estats membres. Encara no saben si caldrà decidir una pròrroga llarga, que requeriria organitzar una cimera d’emergència de caps d’estat, o una pròrroga curta o tècnica, que es podria resoldre amb una reunió amb els ambaixadors. Johnson no vol cap pròrroga. D’altra banda, l’eurocambra ha d’aprovar l’acord entre la UE i Johnson.\nL’eurodiputat Philippe Lamberts, membre del grup coordinador del Brexit del Parlament d’Estrasburg, va explicar ahir que no convocaran cap ple per votar l’acord fins que el Parlament britànic no ratifiqués la llei. L’acord que els torni de Londres, amb totes les esmenes i consideracions afegides, podria no tenir res a veure amb l’original acordat divendres.\nEl Punt Avui. Girona 22-10-2019, Pàgina 36\nEl Punt Avui. Nacional 22-10-2019, Pàgina 24


Ara, molt més! - Marc Bosch de Doria\nAra, molt més!\nEl proper diumenge 26 de maig tenim de nou una cita a les urnes. Aquesta vegada per decidir la composició del nostre ajuntament que marcarà la política municipal fins al 2023. És molt important que anem tots a votar perquè, en Democràcia, la veu i el vot de tothom compta. En una societat madura i plural com la nostra, el vot de tots els veïns i veïnes és molt important per reflectir, en el govern municipal, la voluntat del poble.\nHe tingut l’honor de fer d’alcalde en els últims quatre anys i, en primer lloc, us vull agraïr la confiança, la col·laboració i també la paciència de tothom. Dels que ens vareu votar i dels que no, dels companys i companyes de candidatura, de tots els treballadors de l’ajuntament, dels companys de govern i també dels regidors de l’oposició. I de la tota la gent que he conegut i amb qui he tingut el plaer de compartir idees, propostes, neguits i il·lusions. I sobretot, gràcies a la meva família i als amics per fer-me costat.\nTorno a presentar la meva candidatura a l’alcaldia per Esquerra Republicana de Catalunya. Ho faig amb la mateixa il·lusió del dia que vaig decidir fer el pas a la política municipal. Per treballar pel poble, per millorar el benestar de les famílies, per garantir uns serveis públics de qualitat i lluitar per la igualitat d’oportunitats dels veïns i veïnes. I ho faig amb el convenciment que cal persistir en els reptes que tenim com a municipi.\nEntre d’altres, hem avançat molt en esdevenir un municipi sostenible per l’esforç que hem fet tots plegats en la recollida selectiva de residus; tenim la connexió de llars i empreses amb fibra òptica a tocar; hem desencallat el procés d’urbanització de Can Canyamars que estava pendent de feia molts anys; hem assolit el compromís ferm de la Generalitat de Catalunya amb la construcció de l’Institut Els Roures de Dosrius. Reptes en marxa que cal sumar a la futura construcció de la biblioteca municipal, a l’arranjament de la carretera d’accés a Can Massuet del Far, a la millora i dignificació de l’espai públic com els carrers, parcs i jardins del municipi i a la millora de la seguretat ciutadana amb més mitjans tècnics i humans per a la policia local. Propostes que no s’exclouen entre elles i que el futur govern municipal haurà de vetllar i executar.\nAra, quatre anys més tard, tinc l’experiència en la gestió municipal, millor coneixement de la realitat del nostre municipi i la força per seguir treballant per tots vosaltres. Em comprometo a seguir mullant-me per tenir un poble orgullós del lloc on vivim, treballem i gaudim.\nRepública ve del llatí “res publica”, la cosa pública. Doncs bé, soc una persona implicada i compromesa amb el bé comú, amb l’interès general, per la igualtat d’oportunitats, les causes justes i les llibertats, individuals i col·lectives. Així doncs seguiré defensant els interessos dels conciutadans del nostre municipi arreu, així com la implicació del municipalisme amb els reptes de país. Una Catalunya lliure i justa que serà el que vulguem ser els catalans i catalanes. I nosaltres també hi serem.\nSeguiré treballant amb responsabilitat, honestedat i ben acompanyat. La cadidatura d’Esquerra està integrada per 23 homes i dones de Can Massuet del Far, Canyamars i Dosrius que reflecteixen la realitat de la nostra societat. Persones d’entitats, professionals, treballadors, gent que estima el nostre municipi i els seus veïns i veïnes.\nDurant 15 dies de campanya electoral , dues setmanes intenses que no hem deixat de treballar, hem explicat arreu i a molts de vosaltres les nostres idees, projectes i objectius. Podeu recordar les nostres principals propostes en aquest enllaç: programa.\nPer tot això, us demano que aquest diumenge aneu a votar i ens torneu a fer confiança, voteu Esquerra Republicana de Catalunya. Ara, molt més!\nAlcalde i candidat a la reelecció


Puig aparca la idea d'avançar eleccions després de reunir-se amb Estañ (Podem) - Diari Serpis\nPuig aparca la idea d’avançar eleccions després de reunir-se amb Estañ (Podem)\nEl secretari general de Podem a la Comunitat Valenciana, Antonio Estañ, mantingut aquest dilluns una trobada amb el president de la Generalitat, Ximo Puig, en la qual, segons ha explicat, «a dia de hui» han «descartat» la possibilitat d’un avançament electoral i han decidit iniciar els contactes per a intentar reunir la Comissió de Seguiment del Pacte del Botànic abans del Debat de Política General, previst per al dimarts 11 de setembre. «Podria ser per exemple el dijous» d’aquesta setmana, ha apuntat Estañ.\nEl líder de la formació morada ha realitzat aquestes declaracions després de reunir-se amb el cap del Consell, la seua segona trobada en uns dies, després que la setmana passada ja mantingueren una reunió, després de les discrepàncies sorgides en el si del Consell en les últimes setmanes a compte del vot favorable a l’objectiu de dèficit i de l’anunci de la Conselleria de Justícia de la creació d’una comissaria especialitzada en violència de gènere en la Ciutat de la Justícia de València.\nEstañ ha recordat que aleshores Podem ja va iniciar contactes per a reunir la Comissió de Seguiment del Pacte del Botànic perquè els «preocupava» que a l’agost «el debat polític hi havia estat centrat o bé en conflictes entre els partits que conformen el Consell o en hipotètics rumors sobre avançament electoral», en lloc d’estar enfocat a «acabar aquests nou mesos que queden de legislatura complint els objectius del Botànic i en el debat social i els problemes que seguixen tenint els valencians», com són l’educació, la sanitat o la dependència, ha apuntat.\nEn la seua reunió d’aquest dilluns, Estañ i Puig han coincidit que «no està sobre la taula un avançament electoral a dia de hui ja que el que ens interessa és aprofitar el màxim possible aquesta legislatura en clau de reivindicació d’infrafinançament però també de tindre una agenda legislativa que complisca les prioritats», ha puntualitzat.\nSegons el líder de Podem, «a dia de hui no hi ha motius per a avançar les eleccions. És una prerrogativa que tenim però a dia de hui el que ens interessa és acabar la legislatura i així ser capaços de complir l’acord del Botànic que ens ha de marcar l’actualitat política».\nEn aquest sentit, ha insistit que està «descartat» un avançament dels comicis «llevat que passe alguna qüestió que no està en el mapa». En tot cas, tal com ja va exposar la setmana passada, «si hi haguera aquesta possibilitat d’avançament hauria de ser acordat pels quals conformem el pacte del Botànic i a dia no està sobre la taula», ha insistit.\nA més, Podem ha plantejat la possibilitat de tindre la reunió de Comissió de Seguiment del Pacte del Botànic en aquesta setmana. «Anem a tractar de fer-ho, ell (Ximo Puig) està d’acord a tindre-la abans del Debat de Política General, però iniciarem els contactes per a posar data, podria ser per exemple el dijous», ha avançat.\nEl portaveu del grup parlamentari de Podem ha manifestat el seu interés perquè «el compliment» del Pacte del Botànic està «a prova de bombes» i que, «independentment dels conflictes que puga haver-hi, fer prevaler l’acció política i el debat polític siga solucionar els problemes dels valencians». «D’ací la seua crida a la Comissió de Seguiment per a aprofundir en el «treball concret» i que «les discrepàncies partidistes siguen menys freqüents».\nPel que fa a la reunió de la Comissió, ha apuntat que caldrà veure els detalls encara però «el més lògic» és que siga entre «les persones que conformen aquesta comissió».\nAixí mateix, Antonio Estañ ha avançat que li plantejat al ‘president’ la prioritats de Podem per als pressupostos de l’any que vé, uns pressupostos que creu que «han de ser expansius» i «plantejar prioritats en polítiques d’habitatge, acabar amb els barracons, millorar la dependència, la sanitat, el suport a pimes i a autònoms». En suma, ha dit, «pressupostos enfocats al compliment de les prioritats del Botànic, que siguen model alternatiu al del PP».\nEn aquest sentit, durant la trobada amb Puig, el líder de Podem li ha traslladat algunes qüestions com el seu «descontentament» amb la gestió de la Conselleria d’Habitatge. De cara al que queda de legislatura, Estañ ha reconegut que «no es pot demanar tot però sí una continuïtat entre objectius», com és ampliar el parc públic de vivenda que segons ha recordat, «gràcies a una esmena de Podem s’ha pogut ampliar-se en 50 milions d’euros».\nSegons Estañ, «el primer punt del Pacte del Botànic és evitar desnonaments i tal com està la bambolla del lloguer s’hauria d’haver fet molt més. Tenim ferramentes com són la proposta de llei que ja hem fet com la de titulitzacions i com és en clau pressupostària per a millorar i ampliar parc de vivendes», ha puntualitzat.\nFinalment, preguntat sobre si la proposta de taxa turística va a seguir sobre la taula, Estañ ha assenyalat que és una cosa que Podem va a seguir demanant perquè creu que és una «mesura positiva, acceptada en el nostre entorn, que ajuda el turisme i ajuda als ajuntaments». No obstant açò, ha matisat que «això no implica que tota la nostra pressió haja d’anar per la taxa turística».\nEs tracta d’una iniciativa que «anirà plantejada i en funció de com vaja la negociació anirà la nostra predisposició». En tot cas, «com sempre la nostra predisposició és a aprovar els pressupostos però pensem que han de ser més expansius, també d’acord amb les manifestacions del PSPV que estan molt satisfets amb si mateixos pels acords als quals ha arribat en referència al deute. Imaginem que tindrà també una conseqüència en els pressupostos i que les nostres mesures seran acceptades perquè van d’acord amb el pacte del Botànic», ha conclòs.


Entra en vigor a partir d'avui el certificat autoresponsable per justificar desplaçaments - Regió7\nEntra en vigor a partir d'avui el certificat autoresponsable per justificar desplaçaments\nÉs recomanable que els ciutadans de Catalunya portin imprès un document on hauran d'indicar el motiu pel qual surten a la via pública\nACN | 22·03·20 | 23:10\nEls Mossos d'Esquadra durant un control a Barcelona | EP\nAvui entra en vigor el «certificat autoresponsable de desplaçament» que va ha impulsat la Generalitat de Catalunya. A partir d'aquesta matinada, es recomanable que els ciutadans descarreguin per internet un formulari que hauran d'emplenar cada cop que es desplacin. Al document hauran d'indicar el supòsit permès pel qual surten de casa seva, amb la finalitat de mostrar-lo als Mossos d'Esquadra si els ho demanen. Al document, els ciutadans hauran de seleccionar una de les opcions que inclou per sortir a la via pública i d'aquesta manera indicar la raó del seu desplaçament. El certificat inclou les opcions d'anar a adquirir aliments, acudir a un centre sanitari, desplaçar-se al lloc de treball, tornar a la seva residència habitual, assistir persones que ho requereixen, anar a una entitat financera i una causa de força major.\nEl ciutadà també ha d'especificar l'adreça d'origen, la de destinació i les seves dades personals al document, que «facilitarà el treball del ciutadà i dels cossos policials que vetllen pel compliment d'aquest confinament», segons va afirmar el conseller d'Interior Miquel Buch en una compareixença divendres.\nAhir, en una altra roda de premsa el conseller d'Interior va afegir que el departament treballa per oferir una app mòbil per portar el certificat d'autoresponsabilitat sense la necessitat d'haver-lo de portar físicament.\nPel que fa a les sancions imposades fins ara, Miquel Buch va informar que durant ahir es van aixecar 3.194 denúncies a Catalu-nya per incomplir el confinament i posar en risc altres persones. A més, es van identificat 12.288 vehicles per part del dispositiu format per Mossos, Policies Locals i Guàrdia Urbana.\nBuch va informar dissabte de 2.805 sancions per incomplir el confinament a Catalunya, una xifra que ahir va estar de 3.194 denúncies més. Pel que fa als vehicles, la xifra ha disminuït lleugerament: de 12.741 identificacions dissabte per les 12.288 d'ahir.\nEl conseller també va explicar que el nombre d'agents policials confinats a casa va augmentar a 1.190, i que hi ha 26 policies amb positiu per coronavirus. El conseller d'Interior va assegurar que el departament treballa amb «totes les eines» que disposa per afrontar aquesta situació.\nD'altra banda, també a Catalunya, el president de la Generalitat, Quim Torra, va anunciar ahir una resolució que establirà que les empreses catalanes han de garantir una distància mínima de metre i mig entre els treballadors, excepte sanitaris, serveis socials i cossos i forces de seguretat.\nTorra va fer l'anunci en el transcurs d'una roda de premsa telemàtica després de participar en la reunió, també per videoconferència, dels presidents autonòmics amb el cap de Govern, Pedro Sánchez.


Renata Shypsha i Jesús Raspall del CTT Cambrils pugen al podi del torneig Estatal 2020 de tennis taula - Revista Cambrils\nPublicat el Divendres, 5 de juny de 2020 10:24h\nRenata Shypsha en la tercera posició del podi (la xiqueta de l'esquerra) | Cedida\nEl Club Tennis Taula Cambrils va competir al torneig Estatal 2020, del 20 al 24 de febrer, a la ciutat de Valladolid. S'hi van donar cita 759 jugadors arribats d'arreu de l'Estat, així com un total de 68 àrbitres i una trentena de col·laboradors. Al torneig estatal s'accedeix per puntuació i és el segon torneig oficial més important en tennis taula. Van participar totes les categories, tant en masculí com en femení, i totes les categories en adaptats. El CTT Cambrils hi va competir en benjamí maculí, benjamí femení i també, per primera vegada, en adaptats classe intel·lectual.\nPodi per a Renata Shypsha en benjamí femení\nEn benjamí femení, l'actual campiona d'Espanya prebenjamí 2019 –Renata Shypsha– va tornar al podi amb un excel·lent tercer lloc, perdent només davant la campiona de l'Estatal, Irina Gimeno del CTT Vic, i guanyant pel tercer lloc amb un fantàstic 3-0 davant una jugadora de Galícia. La jugadora del CTT Cambrils és fidel candidata al podi des dels seus inicis i també és tota una promesa en aquest esport. L'altra representant cambrilenca en aquesta categoria va ser Alba Rodríguez que va quedar entres les 12 primeres classificades.\nPer altra banda, en la categoria benjamí masculí, brillant classificació de Toni Sorní que va quedar entre els vuit millors, mentre que el seu germà Faust Sorní –sent prebenjamí– va quedar classificat entre els dotze primers. Els dos germans continuen en una línia ascendent i són futures promeses estatals d'aquest esport.\nPodi per a Jesús Raspall en la categoria d'Adaptats\nEn la categoria d'Adaptats classe intel·lectual, el club cambrilenc hi va debutar amb la presència de Jesús Raspall –de 15 anys–, aconseguint un tercer podi, després de perdre per un ajustat 3-2 contra el jugador gallec que va quedar campió. La veterania va marcar la diferència en aquest partit, però anteriorment, Jesús Raspall s'havia imposat al campió d'Espanya 2019 i al jugador olímpic, Ceferino Gómez de Cadis. L'excel·lent actuació del jugador del CTT Cambrils va propiciar que, des de la Federació Espanyola de Tennis Taula, se li oferís formar part de l'equip olímpic estatal. Sens dubte, un gran reconeixement a la feina del club local.\nLes circumstàncies actuals però, han paralitzat tots els tornejos previstos tant a Catalunya com a nivell provincial. També han quedat aturats els entrenaments de tecnificació i perfeccionament de tots els palistes del club.\nJesús Raspall del CTT Cambrils és el primer per la dreta


Estudiem els formats de paper DIN A – Col·legi Sagrat Cor-Diputació\nEstudiem els formats de paper DIN A\nEscrit el 18 gener, 2016 . Publicat en ESO.\nUn dels objectius de l’escola per aquest curs és evitar el malbaratament de paper. A través dels alumnes de la Comissió d’Acció Social s’està treballant a les aules com reduir, reutilitzar i reciclar el paper; aquest també és un compromís del claustre del col·legi.\nAprofitant aquest eix transversal, a la classe de matemàtiques de 3r d’ESO, els alumnes del grup 4 ens hem interessat per les mides que tenen els fulls que fem servir: en concret el format DIN A.\nHem estudiat la relació que hi ha entre les mides dels costats d’un tamany de full, i les mides dels costats dels tamanys anterior i posterior, i hem descobert que a través de les mides d’un A4 podem trobar les mides de tots els altres tamanys. D’aquesta manera els hem anat construïnt: des de l’A0 fins l’A10. Per fer-ho, hem anat unint A4.\nHem calculat la superfície de cada full i també hem vist que en tots ells la raó de semblança és un nombre irracional, √2 !!!


Solé reivindica la "gestió directa" dels fons europeus per a la reactivació de Catalunya\nPublicat 25/11/2020 16:06CET\nEl conseller d'Acció Exterior, Relacions Institucionals i Transparència de la Generalitat, Bernat Solé, ha reivindicat aquest dimecres la "gestió directa" dels fons europeus per a la reactivació econòmica i social de Catalunya després de les conseqüències de la crisi sanitària del coronavirus.\nAixí ho ha reclamat en la inauguració de les jornades en línia 'Els fons europeus que inverteixen en les persones (2021-2027). Oportunitats per al tercer sector social de Catalunya', juntament amb la presidenta de la Taula d'Entitats del Tercer Sector Social de Catalunya, Francina Alsina, segons un comunicat.\nSegons Solé, a les portes d'un nou pressupost de la UE per al període 2021-2027, el Govern treballa per aplicar un pla de reactivació econòmica i social postcovid-19, per la qual cosa ha demanat estar preparats "per aprofitar al màxim totes les oportunitats".\n"Des de Catalunya, reivindiquem la gestió directa d'aquests fons perquè som una administració de proximitat, tenim experiència i el coneixement de les necessitats de les persones i el territori", ha apuntat.\nSegons Solé, estan compromesos amb les prioritats de la UE i volen millorar la vida de les persones, i per això pretenen acompanyar les entitats del tercer sector per obtenir uns recursos que han de repercutir en "la construcció d'una Catalunya més justa i responsable, més diverses i integradora, en definitiva més oberta a Europa i al món".\n"EINA PER AVANÇAR"\nLa presidenta de la Taula d'Entitats del Tercer Sector Social de Catalunya, Francina Alsina, ha constatat que un dels objectius de l'entitat és la transformació de les polítiques socials a través de la col·laboració públicoprivada, i els fons europeus "són una eina per avançar en aquesta direcció", ha afirmat.\n"Els fons europeus porten esperança en un sector molt castigat, però sobretot són una oportunitat per tirar endavant projectes de gran envergadura, que tenen una mirada a llarg termini i que són transformadors" per l'impacte que poden tenir a la societat, ha assegurat.\nEn l'acte, també hi ha participat la delegada del Govern a la UE, Meritxell Serret, que ha defensat que la transició verda i digital ha de permetre "avançar en la justícia social, i en conseqüència hauria d'ajudar a reduir les desigualtats" en la societat, i el conseller de Treball, Afers Socials i Famílies, Chakir el Homrani, que ha tancat l'acte.


Cerca totes les ofertes d'hotels a Cusago Entrada:\nHotel Mulino Grande...Habitacions per nit per només206 EUR Hotel Motel Top...Habitacions per nit per només131 EUR B&B La Casa di Angela...Habitacions per nit per només La Casetta Nella Scuderia...Habitacions per nit per només Més zones a Cusago\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Cusago Entreteniments\nCusago és la mescla perfecta de tranquilitat i oci a l'emocionant ciutat de Cusago. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Cusago té molt a oferir: llocs famosos, bons restaurants i una gama d'entreteniment emocionant. Assegurís de mirar a Agoda.com pels millors preus disponibles a Cusago. Permetís ser mimat amb les eleccions que faci mentres agoda.com ofereix una ampla varietat d'allotjaments que va des del familiar Hotel Le Moran al per negocis Hotel Le Moran. Inserti les seves dates de viatge a la nostra pestanya de recerca i busqui els millors preus en allotjaments a Cusago.\nHotels destacats a Cusago, Cusago\nSi el que està buscant és per un hotel ben situat a Corsico, no busqui més enllà de Hotel Mulino...\nConvenientment situat a Cusago, Motel Top és una base ideal des d'on explorar aquesta ciutat...\nConvenientment situat a Cusago, B&B La Casa di Angela és una base ideal des d'on explorar aquesta...\nTots els hotels de Cusago\nHotels a Cusago: B&B La Casa di Angela\nLlocs d'interès a Cusago: Encanto Club LatinoAppaloosa Pub


Es faran obres de restauració al monestir de Sant Miquel de Cruïlles - Diari de Girona\nEs faran obres de restauració al monestir de Sant Miquel de Cruïlles\nMentre durin les actuacions, el recinte romànic estarà tancat als visitants per motius de seguretat\nEl monestir de Sant Miquel de Cruïlles. aj. de Cruïlles\nEl Consell Comarcal del Baix Empordà executarà, pròximament, una sèrie de treballs de restauració al monestir de Sant Miquel de Cruïlles. Segons va informar l'Ajuntament, mentre durin les actuacions, el monestir estarà tancat als visitants per motius de seguretat.\nDes de l'any 2008 i fins a l'actualitat, el Consell Comarcal del Baix Empordà, conjuntament amb altres administracions, ha dut a terme diverses tasques de restauració de l'església, de planta basilical, de tres naus, amb el transsepte sobresortint i tres absis semicirculars.\nLes principals actuacions s'han centrat en l'assentament de l'estructura de l'edificació, l'eliminació d'humitats, la conservació i preservació de les pintures romàniques dels lleons i la traïció de Judes, i una intervenció arqueològica en extensió de les tres naus que conformen l'edifici. Va ser arran d'aquests treballs quan l'any 2009 s'hi van descobrir unes pintures del segle XIII. Al 2013, també es va fer una excavació a la façana nord i es va restaurar l'interior de l'església i del campanar vell, entre altres actuacions.\nDeclarat Bé Cultural d'Interès Nacional, aquest monestir romànic benedictí data de la primera meitat del segle XI.


Teatre i música per a tots els gustos | Ajuntament de Palau-solità i Plegamans\nMés de 90 persones van assistir a la representació teatral “Búfals” dirigida per Pau Miró. L'obra forma part d'una trilogia juntament amb Lleons i Girafes, totes 3 del mateix autor: Pau Miró i representades per la Cia Menudos. Búfals és una obra que ens parla de les relacions humanes, concretament dins de la família. Miró fa un paral·lelisme entre les relacions humanes dins de la família i les relacions animals entre una manada de búfals. Búfals ens parla del pas de l'adolescència al món adult. Per aquest motiu, els responsables de la programació cultural van fer una especial difusió per atraure al públic jove.\nLa música també va ser la protagonista aquest cap de setmana amb l'homenatge a l'artista Edith Piaf. Diumenge a la tarda una trentena de persones van escoltar música francesa de la mà de Núria Cols i David Martell en l'homenatge a Edith Piaf. Un concert fet amb molt respecte i sentiment cap a la figura d'Edith Piaf.\nLa propera proposta dins el cicle cultural del municipi serà el proper divendres dia 27 de novembre amb la representació teatral de “Hamlet” a càrrec de la cia La Perla 29. Serà a les 21h al Teatre de la Vila. Les entrades es poden aconseguir anticipadament a partir de demà dimarts 24 de novembre de les 16 a les 21h a la Masia de Can Cortès.


Educació | planet.communia\nMissatgeria privada i privativa a centres públics\nSubmitted by kinta kinta on Sat, 05/18/2019 - 01:10\nSi de fa un temps l'anàlisi de la relació entre tecnologia i educació vé de la pràctica professional. Des d'inicis de curs que puc analitzar-la com a pare, i com a part activa a l'AFA. I no em sorprèn trobar-me (com a tot arreu en aquesta societat) de nou amb punts de conflicte entre sector privat, públic i comunitari.\nRead more about Missatgeria privada i privativa a centres públics\nRead more about Socialitzem llibres o coneixement?\nComencem el junior lab\nSubmitted by kinta kinta on Tue, 07/01/2014 - 12:29\nLes properes dues setmanes ens ocuparem de part dels casals d'estiu (http://www.tecnos.cat/robotica-angles-lestiu) de l'escola Tecnos, amb qui ja havíem col·laborat quan vam fer l'escola de ràdio fa un parell d'anys.\nRead more about Comencem el junior lab\nLlibres com aire\nSubmitted by kinta kinta on Fri, 07/27/2012 - 18:12\nL'expressa voluntat de l'administració per no oferir el que pot oferir el sector privat, per "no caure a la competència deslleial"(expressió feta servir per un regidor) fa que se'ns deixi a mercè de la no democràcia i de la llibertat que tenen els mercats a deixar-nos sense drets. Tantes retallades no es fan només amb l'objectiu de demostrar que hi ha una voluntat d'estalvi del sector públic, també es fan per eliminar la gestió pública de serveis, obrint noves zones conqueribles per una suposada empresa.\nRead more about Llibres com aire\nL'escola com a espai d'emancipació tecnològica\nSubmitted by kinta kinta on Mon, 11/14/2011 - 20:33\nUn nou prisma es vol aplicar en els centres educatius. Es vol inculcar l'esperit emprenedor a les aules. Es vol que les nostres nenes i nens creixin amb valors com el lideratge, la resiliència, l'esforç, el treball i el risc. Sorprèn que ja de ben petits es parli d'aquests valors tant presents en discursos empresarials. De fet la proposta vé acompanyada dels aplaudiments de la patronal.\nRead more about L'escola com a espai d'emancipació tecnològica\nSubscribe to Educació Subscribe to Educació


PxC - Anglada: "no podem quedar condemnats a tenir unes infraestructures secundàries que ens allunyin de l’eix de comunicacions continental"\nAnglada: "no podem quedar condemnats a tenir unes infraestructures secundàries que ens allunyin de l’eix de comunicacions continental"\nLa L9, el corredor mediterrani, el quart cinturó i la connexió de l’aeroport d’El Prat amb el metro, les propostes de Plataforma per Catalunya per una Barcelona més competitiva\nBarcelona | Redacció. El president de Plataforma per Catalunya, Josep Anglada, ha escollit un dels centres neuràlgics de Barcelona per donar a conèixer les propostes de la formació en matèria d’infraestructures que permetran elevar la capital catalana al nivell de les capitals europees punteres.\nHa estat en la seva visita a la carpa que Plataforma per Catalunya ha instal·lat a la Plaça de les Glòries de Barcelona, on Anglada ha situat la línia 9 del metro al capdavant de les seves prioritats, amb la seva ampliació fins a Gavà pel sud de la capital catalana.\nEn aquest sentit ha apuntat a “la manca de previsió, a més de la precipitació política a l’hora de realitzar el projecte de certes obres, com a desencadenants d’una desviació sobre els pressupostos calculats per a aquesta línia que han resultat d’una gravetat sense pal·liatius per a les arques de la Generalitat”.\nEn el capítol ferroviari el pla contempla també un ampli programa de “renovació de les vies antigues tant a TMB com als FGC per reduir les despeses originades per un manteniment cada vegada més costós i que pot posar en perill la funcionalitat de la xarxa pública”. D’igual mode ha apuntat la necessitat de remodelar la xarxa de Rodalies per tal d’evitar els retards que es produeixen per la mínima inclemència meteorològica.\nAnglada ha manifestat que l’estació de l’AVE de la Sagrera no és una prioritat en l’actual esquema ferroviari català, tot i que ha urgit a “enllaçar l’aeroport d’El Prat amb la xarxa de metro de manera immediata”.\nEl líder identitari ha assenyalat com a “necessari un quart cinturó per descongestionar l’àrea metropolitana i donar fluïdesa al tràfic de mercaderies i persones de nord a sud i amb destinació al centre de la península. Aquesta nova carretera farà més eficients a les empreses del cinturó orbital de Barcelona”.\nLa proposta estrella del pla és l’aposta pel Corredor Mediterrani com a infraestructura prioritària per a Barcelona i per extensió per a tot Catalunya. Anglada ha advertit que “no podem quedar condemnats a tenir unes infraestructures secundàries que ens allunyin de l’eix de comunicacions continental”.\nD’acord amb el líder identitari la seva construcció suposaria un avantatge competitiu per als ports de Barcelona i Tarragona, que no poden quedar fora de la llista dels ports europeus de primera fila com Rotterdam, Marsella, Anvers o Hamburg.\nAnglada ha lamentat les permanents reticències de l’Administració central cap a tot el que suposi desenvolupament i infraestructures a Catalunya, i ha apuntat contra l’acció de partits com el PP, que actuen en constant contradicció amb els interessos de Catalunya en la seva pretensió d’impedir la creació d’aquesta vital xarxa de comunicacions europea.


Ajuntament de Benicarló: Benestar Social presenta Generacció, un nou programa dedicat als joves\nBenestar Social presenta Generacció, un nou programa dedicat als joves\nDes del proper dissabte i fins al mes de desembre es desenvoluparà el programa Generacció, destinat a joves d'entre 12 i 18 anys. Múltiples tallers i activitats centren un programa que té com a objectiu promoure hàbits d'oci saludables.\nLa Regidoria de Benestar Social ha posat en marxa el programa Generacció amb l'objectiu de crear una alternativa d'oci per als més de 2.000 joves de Benicarló que tenen entre 12 i 18 anys. Hereu del projecte Tapis, també destinat a joves, Generacció es presenta com un projecte global que pretén engegar activitats destinades a promoure hàbits d'oci saludables, a facilitar la convivència i a estimular conductes solidàries. Tot això, amb la finalitat de prevenir conductes de risc i situacions de desintegració social.\nLa programació de Generacció inclou una gran diversitat d'activitats en diferents espais, estructurats en 21 accions diferents, entre tallers i activitats puntuals. Pel que fa als aspectes més formatius, s'han organitzat tallers de premsa i\naudiovisual, fotografia, música, electrònica, ball, artesania, cooperació internacional, educació afectiva sexual o masculinitat i violència de gènere. Les activitats puntuals començaran aquest dissabte 23 amb la festa de presentació de Generacció i continuaran el proper 30 d'octubre amb la Nit de Halloween, amb tallers lúdics de maquillatge i altres activitats. Per al novembre s'han programat sortides amb bicicleta de muntanya, nit de música electrònica, nit de malabars, sortides guiades nocturnes pels carrers de Benicarló, una nit dedicada al cinema, concerts i una festa de fi de projecte que tindrà lloc l'11 de desembre, on tots els participants posaran en comú el que han fet en els tallers.\nTotes les activitats són gratuïtes, però requereixen d'inscripció prèvia, que es pot fer via web (www.ajuntamentdebenicarlo.org), a l'Edifici “La Farola” (carrer del Port, 37) o per telèfon al 964 47 03 35.\nLa Regidoria de Benestar Social ha fet un esforç important en la posada en funcionament d'aquest programa, que està pensat per tenir una continuïtat en el temps. De fet, l'objectiu de la Regidoria és traure el projecte Generacció a licitació per tal que les empreses interessades puguen optar a oferir el que seria un servei municipal continuat d'atenció als joves, amb programacions anuals i tot un seguit d'activitats relacionades. A més, el projecte comptarà amb un espai propi al carrer del Crist de la Mar que funcionarà també com a punt d'informació juvenil.


Jordi Navarro: Crònica d'un (intent de) desnonament a Girona\nCrònica d'un (intent de) desnonament a Girona\nFeia una estona que l'alba s'havia trencat i el dia s'aixecava ennuvolat i enteranyinat. La convocatòria era a dos quarts de deu i puntuals com un rellotge ja hi havia militants de la PAH (Plataforma d'Afectats per la Hipoteca). Feia dies que corria per internet i el rumor es va anar escampant per la xarxa i la ciutat. Un veí de la nostra ciutat tenia una citació judicial per ser expulsar de casa seva. La data fatídica era un dimarts 3 d'abril a les 11. El cel es va anar ennegrint i una intensa pluja començava a entelar el dia. L'asfalt i els fanals relluïen mentre queia l'aigua i feia rodolar carrer avall plàstics, puntes de cigarreta i altra brossa urbana. Llàstima que no s'endugués, també, la vertadera brossa: la banca i els seus escolanets.\nUna munió es va anar congregant al carrer Empúries, al barri de Sant Narcís. Érem molts i moltes els qui ens coneixíem. La PAH, amb la seva dosi habitual d'eficiència i solidaritat, d'activisme i civisme, ho tenia tot ben enllestit i a punt. Tots i totes a la portalada que donava accés al pis que havia de ser objecte de desnonament. Van anar arribant periodistes i amb això van tocar les 11. Ni rastre d'agents judicials, policies, serrallers... tot estava estranyament tranquil fins que algú va detectar la presència quasi omnipresent d'un policia secret, que quan s'adonà que l'havíem vist va guillar a corre-cuita.\nQuarts de dotze i ja vam començar a detectar la presència dels primers policies, que van tallar el carrer perquè els efectius antiavalots prenguin posició. Dues "lleteres" carregades de policies armats fins les dents, protegits amb cascs, armilles, i d'altres estris que no vaig reconèixer. La seva presència n'intimidava i espantava alguns, però no els va servir de res, perquè la solidaritat i la fermesa brotava amb força entre els concentrats. "La dació és la solució", "Gent sense casa i cases sense gent: no s'entén!"... crits i càntics que brollaven amb sentiment i ràbia. Els policies i els seus comandaments estaven un pèl desconcertats, i nosaltres continuàvem amb els punys alçats i plantant cara als sequaços de la banca. Gent de totes edats i tipologies: professors, estudiants, fusters, fotògrafs, desnonats, regidors/es, activistes, militants, canalla...: el poble plantava cara!\nFinalment la portaveu de la PAH va iniciar negociacions amb els agents judicials i la policia. El desnonament no es podia efectuar: la negociació i la pressió popular havia tingut el seu efecte i ara en Rómulo té uns mesos de marge. Poc després els indignes policies al servei del poder van marxar, i un sentiment d'alegria es va apoderar de tots nosaltres. Felicitacions i abraçades, una bona dosi d'alegria i sentiment: és una petita victòria del poble. Però no hi ha temps per relaxar-se. La setmana vinent els terroristes de la banca ho tornaran a intentar a les nostres comarques. La PAH ja està mobilitzada i el poble tornarà a respondre. I ho farà aquest dimarts 10 d'abril a Palamós.


Fa anys, la Gabriella Coleman va començar a documentar el sorgiment de Anonymous com a moviment global. Ella, al cap i a la fi, era una antropòloga que - en comptes d'investigar tribus de cultures llunyanes - havia decidit estudiar les comunitats de programadors de programari lliure. Coneixia i respectava la cultura hacker, freqüentava les seves trobades, estudiava la manera de comunicar i de construir comunitats tecno-polítiques sense complexes reflexions teòriques, més aviat al són de xats, argot, bromes, mitologies, rituals i, per descomptat, un treball molt concret de coordinació i de programació.\nAl voltant de 2008-2010 Anonymous, per a molts, no era més que una massa amorfa de nicknames sortits dels brots subculturals de 4chan que, per alguna raó, havien escollit a Scientology com a diana d'enginyoses formes de sabotatge i protesta, tant a les xarxes com al carrer. Al cap de poc temps, en el bienni 2010-2011 Anonymous va emergir com un actor clau en la defensa de Wikileaks, en les revoltes populars del nord d'Àfrica i en l'ona de moviments populars culminats amb el 15M espanyol i Occupy Wall Street.\nEn tot aquest període i fins al dia d'avui, Gabriella Coleman va acabar connectant de manera molt estreta amb Anonymous, oscil·lant entre la posició de narradora, intèrpret i confident d'un moviment inimaginable abans de l'era digital per la seva identitat fluïda i la seva capacitat de coordinació d'accions col·lectives. També un moviment amb una important preponderància masculina i amb grans tensions internes entre avatars amb subjectivitats incertes, altruistes indignats i sociòpates amagats darrere d'un teclat.\nL'experiència en primera persona de la Gabriella Coleman ens porta a un viatge apassionant que mostra les coordenades fonamentals de Anonymous i la seva relació amb les més rellevants cultures digitals autòctones de l'època del World Wide Web: què poder s'amaga després dels LULZ i una màscara robada a la cultura popular? Com connecta la irreverència d'un moviment sense cap amb les diferents cultures hacker i hacktivistas? Què passa quan uns trolls decideixen compartir objectius i convertir-se en identitats sense nom, cos sense òrgans, estrany subjecte capaç d'actuar? I finalment, com s'ha transformat la identitat efímera de Anonymous al llarg d'aquests últims anys?\nGabriella Colema és una antropòloga cultural que va dedicar sis anys de la seva carrera a la exploració del grup global de hacktivistes, Anonymous, convertint-se d'aquesta manera en la seva observadora, confident y defensora. El seu treball ha culminat en el llibre "Hacker, Hoaxer, Whistleblower, Spy", els objectius del qual són acabar amb la desinformació i propagar la fascinació respecte a Anonymous.\nGabriella descriu Anonymous como el col·lectiu enmascarat que lluita en contra d'una altre màscara, la violència política disfressada, exercida per institucions aparentment neutrals i independents. No obstant això, tot i que avui Anonymous és conegut per la seva postura política oberta, en el seus inicis no estava destinat a ser una criatura política.\nGabriella explica la història d'Anonymous i com el seu su enfocament va passar de trollejar a la web en nom de l'anonimitat i dels LULZ cap al activisme en defensa del lliure compartiment d'archius i en contra del copyright. Al mateix temps, es van crea subgrups com Chanology que de manera cridanera però eficaç van protestar, tan on como off-line, en contra de la secta de la Cienciologia. Poc després, altres participants van crear AnonOps amb l'objectiu de desenvolupar operacions per a contraatacar ACTA (Acord Comercial Anti-Falsificació).\nBiella Coleman explica com Anonymous realment va arrancar i va arribar a ser conegut mundialment després de la seva participació en les revoltes que van brotar en el Nord d'Àfrica, l'any 2011. Aquest moment va ser realment important perquè l'activisme on-line va aconseguir sobrepassar el tema de la censura i més de dos o tres decenes d'operacions van emergir al voltant del món. Segons Coleman, la geografia d'Anonymous és com el d'una hidra: un mateix cos però amb diferents caps que sovint lluiten uns contra els altres.\nEn els darrers cinc anys hem sigut testimonis d'un boom en la politització de la cultura hacker amb geeks i techies entrant en l'arena política. El que realment fascina respecte aquest fenòmen és que existeix una veritable diversitat en la política hacker que va desde l'escriptura de software lliure als whistleblowers. En aquest vídeo Biella Coleman explica les raons d'aquestes circumstàncies i també la importància cultural i política d'Anonymous.\nGabriella finalitza la seva xerrada amb un vídeo que encarna els millors principis que Anonymous ofereix i amb un petit text que comprèn el seu anàlisis del moviment: "El que va començar amb una reacció limitada a la església de la Cienciologia ara engloba una selecció global de causes polítiques, desde lluites en contra de la censura a les Filipines, a lluites en contra de la cultura Nort Americana de la violació, fins a les condemnes de les injustícies econòmiques i polítiques en gran part del món.


Trias on the rocks: això no és Islàndia - estirant del fil…\nEstirant que estiraràs i no paris d’estirar, a propòsit de La Gran Patinada –en paraules d’en Pau Cortina al ‘Més que mil’ dels Quaderns d’Illacrua– i la pista de gel comercial que l’Ajuntament de Barcelona ha imposat al centre de la ciutat. Crònica de crisi, que anem liquidant macrofaraons grandiloqüents via macroesdeveniments que anuncien que ho canviaran tot per no canviar res. Hem passat dels Jocs Olímpics d’Hivern a la pista de gel on the rocks. No està pas mal. Per no ser no és ni miratge islandès: on el gel es nega a pagar deutes aliens, empresona banquers i jutja governs. Tan lluny i tan a prop i tan radicalment diferent.\nPatrons sobre patins. Quan hi ha memòries que gelen i silencis que gebren: (…)\naixí, això, ens ho explica en Marc Iglesias i en Jesús Rodriguez. Estirant per trencar el gel del silenci: que qui se’n lucra de la pista és la nissaga Masó Rahola, hereva del darrer alcalde franquista de la ciutat. I que el bussiness friendly pren el centre de la ciutat de la ma més botiguera i escurabutxaques. La realitat de la ciutat i qui la fa veritat.\nEls mateixos que, amb el #15M de rerefons, bramaven que la plaça era “un espai públic” i es duien les mans als cap, posant el crit el cel, mentre s’esgarrapaven el darrer armani. Ara, anul·len l’espai públic, el lloguen a 8 euros i anuncien que escullen de esponsor, en plena crisi, a Movistar de Telefònica. Sublim. Estranya esponsorització, invisible encara. Potser perquè és la mateixa Telefònica que guanya 10.000 milions d’euros i anuncia de seguida l’acomiadament de 6.000 treballadors i treballadors. Sensibilitat nadalenca. Dickens prenent valium.\n“Vet aquí una ciutat on una plaça es convertia en una pista de gel” rebla l’anunci de l’Ajuntament. Millor haver dit que esdevindria centre comercial, aparador consumista i botigueta de ‘gasteu, maleïts: el gener costerut us espera”. Feliç Corte Inglés i Pròspera Barcelona Comerç. Feliç no-bon-nadal: gasteu poc i passeu-la molt més millor.


El govern espanyol valida l'operativa amb GPS a l'aeroport de la Seu\nL'aeroport obté l'aval de Madrid per operar amb GPS\nLa comissió interministerial de Defensa i Foment va aprovar el sistema\nEl procés perquè l’aeroport Andorra-la Seu d’Urgell pugui operar amb sistema GPS segueix el calendari previst i va viure una fita important el 18 de desembre passat, quan es va celebrar la ponència de navegació aèria de la comissió interministerial que integren Defensa i Foment (CIDEFO), que va aprovar l’operativa instrumental. Un informe favorable que sí que va apuntar, segons van informar, alguna modificació menor que no ha de suposar cap daltabaix. El procés continua, ja que requereix documentació administrativa que s’ha de preparar però el calendari es manté en el sentit que la finalització s’espera per a l’abril i\nI perquè no fer una conexió per tren desde l aeroport fins Andorra. Com per exemple la que hi a a Beijing entre l'aeroport i el centre de la ciutat.\nBatdefu va dir..Doncs els millors anys economics d'espanya han estat amb governs del pp, i de rebot tothom obria comptes i feien bastant mes gasto a Andorra que durants els anys dels del psoe. T'agradi o no\nI ho tornarem a veure a partir de l´any vinent quan la crisi arribi al màxim, Fosc panorama\nRoc de les Anelletes va dir..Val a dir, que históricament ens ha anat millor amb els socialistes espanyols que amb els del PP.\nDoncs els millors anys economics d'espanya han estat amb governs del pp, i de rebot tothom obria comptes i feien bastant mes gasto a Andorra que durants els anys dels del psoe. T'agradi o no\nObservació totalment ridícul !\nQuantes vegades heu donat ja la noticia en els darrers 20 anys i encara tot segueix igual.?\nCanòlic va dir..Una molt bona notícia per a l'Alt Urgell, per a Andorra i pel Pirineu !\nUna noticia pésima. Tots els economistas, inclossos els espanyols, afirmaren que l´aeroport ha de estar a ANDORRA, no a la Seu. Això no sol.luciona res. O què farem quan tornen a tallar la carretera? O amb les cues kilomètriques de la frontera i estar al bus aturats?\nVal a dir, que históricament ens ha anat millor amb els socialistes espanyols que amb els del PP.\nUna molt bona notícia per a l'Alt Urgell, per a Andorra i pel Pirineu !


Diumenge se celebra la 5a cursa Vallès Drac Race de trailrunning al Parc de Sant Llorenç del Munt\nYou are here: Home / Dia a dia / Política / Societat / Diumenge se celebra la 5a cursa Vallès Drac Race de trailrunning al Parc de Sant Llorenç del Munt\nAquest diumenge 17 de febrer es torna a celebrar la cursa de muntanya Vallès Drac Race. El Centre Excursionista de Terrassa, entitat organitzadora de la prova, que arriba a la cinquena edició, fa una valoració molt positiva de la resposta dels corredors de muntanya en aquesta “festa del Trailrunning“.\nEl Parc de les Nacions Unides acollirà diumenge tres curses de muntanya, pensades per descobrir els senders del Parc de Sant Llorenç del Munt i l’Obac. El Centre Excursionista informa que la cursa s’ha convertit amb un esdeveniment obert a la ciutat amb activitats per a petits i grans, actuacions culturals d’entitats locals i la participació d’associacions veïnals.\nAls participants de Vallès Drac Trail els espera un recorregut de prop de 48 quilòmetres i 2.200 metres de desnivell positiu per donar una volta completa al Parc Natural de Sant Llorenç, passant pels termes municipals de Terrassa, Matadepera, Castellar del Vallès, Sant Llorenç Savall i Mura.\nLa cursa Half Drac Trail, amb una distància de 24 km i 1.100 metres de desnivell, enllaçarà de nou Mura i Terrassa. El Centre Excursionista ha previst un servei d’autobusos entre Terrassa i Mura per desplaçar els corredors al punt de sortida de forma sostenible i evitar aglomeracions de cotxes particulars al Parc Natural.\nEsquena de Drac, d’11 km i 350 metres de desnivell positiu, es planteja com una cursa d’iniciació amb un recorregut dissenyat bàsicament per senders de Terrassa. El recorregut de l’Esquena de Drac ascendeix al Turó de Sant Joan, punt culminant del conjunt de cims propers que recorden el moviment del llom del Drac de Sant Llorenç.\nTambé es disputaran les Vallès Drac Kids, un conjunt de mini curses de muntanya adreçades als més petits i amb distàncies entre 1,5 i 3 km., per tal de fomentar la pràctica de l’esport a l’aire lliure entre els nens i nenes. Cal destacar que paral·lelament s’oferirà un servei gratuït de canguratge i activitats infantils per als pares que vulguin córrer la cursa Esquena de Drac.\nLa prova compta amb un miler d’inscrits provinents de tot el territori nacional i s’espera superar aquesta xifra en els propers dies. Aquest fet denota una bona salut i popularitat de la prova convertint-se en un esdeveniment de referència al Vallès.\nLes inscripcions continuen obertes fins a exhaurir places o fins a la data límit del 16 de febrer i es poden\nformalitzar a través de www.vallesdracrace.cat.\nEl Centre Excursionista de Terrassa fa una valoració molt positiva de la resposta per part d’un centenar de voluntaris integrats per membres del CET però també per persones que no hi pertanyen, que realitzaran les tasques necessàries de marcatge i desmarcatge, controls de pas, avituallaments, etc.\nL’objectiu dels col·laboradors institucionals és consolidar Vallès Drac Race com un element clau per a la promoció de la pràctica esportiva a l’entorn del Parc Natural de Sant Llorenç del Munt i l’Obac i a la comarca. El turisme esportiu i en concret les curses de muntanya són una disciplina que troba en el Parc de Sant Llorenç un terreny tècnic i unes condicions excel·lents per a l’entrenament, amb canvis de desnivell constants.\nLes institucions han treballat coordinadament amb l’organitzador de la prova per a la promoció de la zona i dels seus municipis. El Vallès i sobretot els municipis del Parc Natural tenen potencial per esdevenir un punt d’atracció significatiu de visitants i turistes que es vol fer créixer de manera sostenible a través d’aquest esdeveniment especialitzat.


Vedruna Ripoll – Escola Vedruna Ripoll\nVedruna Ripoll amb més de 150 anys d’història, és hereva d’una iniciativa educativa impulsada per una gran educadora: Joaquima de Vedruna. Formem part de la xarxa d’Escoles Vedruna de Catalunya, molt diverses, però cohesionades totes per un Projecte Educatiu comú.\nSom una escola oberta a tothom, participativa, activa i personalitzadora, que potencia les capacitats de cada alumne en un clima familiar, senzill i proper.\nEl nostre projecte 0/16: Llar d’Infants, Educació Infantil, Educació Primària, Educació Secundària, i Batxillerat Dual, és únic a la comarca.\nEdifici històric situat al centre mateix de la població. Totalment reformat i adaptat a les noves necessitats de la metodologia actual. Una transformació que ja es fa evident amb la inauguració de dues aules polivalents que permeten diferents agrupacions i afavoreixen les diferents dinàmiques en un mateix espai. Actualment és un centre modern, amb unes dependències espaioses que incorporen l’última tecnologia i estan dotades de tot allò necessari per garantir la formació integral dels nostres alumnes.\nL’escola disposa de cuina pròpia, i s’elaboren menjars adequats a cada edat. Es fan menús especials per a nens al.lèrgics o amb intoleràncies. Els monitors són mestres de l’escola i el personal de l’empresa ARAMARK.\nEn període de vacances l’escola no tanca. Oferim casals d’estiu, de tardor i de primavera. Colònies en anglès, estades estiu UK ESO, estada a London.\nServei destinat a les famílies que els hi suposa un trasbals horari deixar o recollir els fills/es a l’escola. Els nens i nenes estaran sota la supervisió de personal de l’escola. Per ajudar les famílies a conciliar l’horari laboral i escolar oferim acollida matinal de 7:45 a 9:00 i de 17:00 a 18:00 a la tarda.\nDirectora Educació Infantil\nDirectora Educació Primària


Augmenten a 160 els morts per les inundacions a Alemanya i Bèlgica\nPublicat 17/07/2021 17:31CET\nMarkus Klümper/Sauerlandreporte / DPA\nJa són almenys 160 els morts confirmats per les inundacions d'aquesta setmana a Alemanya, que acapara la majoria de les morts, amb 133, segons les últimes estimacions d'aquest dissabte, i a Bèlgica, l'últim balanç d'avui eleva els morts a 27.\nL'últim balanç a Alemanya té lloc després de la confirmació de 43 morts més durant les últimes hores a l'estadi de Renània del Nord-Westfàlia, a l'oest del país, mentre la Policia creu que trobarà més morts aquest dissabte a la zona d'Ahrweiler, epicentre de la catàstrofe a l'estat de Renània-Palatinat.\nLa Policia alemanya ha confirmat a més 618 ferits, la majoria a la vall d'Ahr, on les carreteres continuen bloquejades i els ponts, destruïts.\nAquesta tarda ha fet acte de presència a Renània del Nord-Westfàlia el president d'Alemanya, Frank-Walter Steinmeier, que després s'unirà al primer ministre de l'estat, Armin Laschet, en una visita a Erftstadt, una de les localitats més afectades.\nDurant la seva visita, el president ha demanat "suport constant" per a les víctimes de les greus inundacions. "La voluntat de donar suport ha de continuar, a gran i a petita escala" fins i tot després que el desastre desaparegui dels titulars.\nA moltes persones de les zones afectades "no els quedava res" excepte l'esperança. "I no hem de defraudar aquesta esperança", ha declarat Steinmeier.\nNo obstant això, la pitjor pèrdua l'haurien de suportar aquells que van perdre familiars, amics i coneguts. "El seu futur ens trenca el cor", va lamentar.\nEl ministre de l'Interior de l'estat, Herbert Reul, ha donat per descomptat que diverses persones han mort al lloc, però va matisar que la situació encara no estava clara. També està previst que la canceller alemanya, Angela Merkel, viatgi a les zones més afectades de Renània-Palatinat.\nMentre, milers de treballadors de rescat continuen cercant supervivents sense descans a la regió d'Eifel, on les inundacions van arrasar poblacions senceres dijous a la nit, i encara hi ha desenes de desapareguts.\nEn altres esdeveniments de les últimes hores, destaca l'evacuació dels residents d'Ophoven, prop de la frontera amb els Països Baixos, a l'espera que les autoritats avaluïn els danys totals del dic al riu Rur, que va des d'Alemanya pels Països Baixos i Bèlgica.\nL'alcalde de Wassenberg, Marcel Maurer, va especular que el tancament de les comportes al costat holandès podria haver causat un augment del nivell de l'aigua, en comentaris a l'emissora WDR. No obstant això, no hi va haver problemes durant la nit i els nivells de l'aigua es van mantenir estables, segons funcionaris de Wassenberg.\nUnes 700 persones es van veure afectades per la mesura que va començar divendres a la nit, mentre les autoritats han advertit els residents de dos districtes propers més que també podrien ser evacuats.\nSITUACIÓ A BÈLGICA\nEl temporal també està afectant Bèlgica, on han mort almenys 27 persones, segons va comunicar aquest dissabte el canal de televisió belga RTBF. A la regió de Valonia, al sud del país, uns 41.000 llars s'han quedat sense subministrament elèctric, motiu pel qual les autoritats han anunciat l'alliberament de fons d'emergència per ajudar les poblacions afectades.\nLes autoritats han alertat que la "situació a la xarxa de distribució elèctrica continua sent extremadament complicada". A més, la mobilitat es troba greument limitada, amb els serveis de trens i autobusos suspesos.\nSobre el terreny, la situació continua sent molt complicada. Els nivells de les vies fluvials a Valònia han mostrat certa tendència a la baixa aquest dissabte al matí, tot i que els llindars d'advertiment d'inundacions encara es mantenen en alguns llocs, segons l'últim informe de servei públic publicat tocades les 09.00.\nNomés les localitats de Mehaigne, Meuse, Ourthe i Basse Lesse continuen en alerta d'inundacions. Quant a les operacions de socors, encara continuen.\nAquest mateix divendres, el primer ministre belga, Alexander de Croo, ha declarat el 20 de juliol com a dia de dol nacional en record a les víctimes de les inundacions. Així, ha lamentat que espera un "empitjorament" de les xifres i ha assenyalat que la situació "continua sent crítica" a moltes zones del país.


Frenkie de Jong escull finalment el Barça\nEl Barça convenç Frenkie de Jong\nLa jove perla holandesa es decanta pels catalans i descarta PSG i City\nper Guillem Bargalló dimecres, 23 de gener 2019 - 09:11h | Actualitzat a 23/01/2019 15:56h\nDe Jong en un partit amb l'Ajax | CatalunyaDiari.com\nPunt final a una de les incògnites futbolístiques de la temporada. El migcampista Frenkie de Jong jugarà amb la pròxima temporada al FC Barcelona. L'holandès, de només 21 anys, és considerat una de les majors promeses del món del futbol i se'l rifava mitja Europa. De fet, tota feia preveure que acabaria jugant a París, després de l'ofensiva que els francesos havien fet els darrers mesos.\nFinalment, però, serà jugador del Barça. El seu representant ja ho ha comunicat als altres equips interessats (City i PSG) i segons mitjans holandesos el club català pagarà vora 90 milions d'euros. De fet, una delegació blaugrana viatja aquest mateix dimecres per tancar el fitxatge amb l'Ajax.\nUna delegació del Barça, encapçalada pel president Josep Maria Bartomeu, va viatjar a la desesperada ara fa una setmana per provar de convèncer el jugador, que fa prop de dos anys que és a l'òrbita blaugrana. La darrera oferta catalana ha convençut al jugador, que aterrarà a Barcelona l'estiu d'aquest 2019, cridat a ser amb Arthur, els futurs protagonistes del mig del camp.\nFrenkie de Jong i el joc de posició del Barça\nPer alguna cosa de Jong era el preferit dels aficionats del Barça com a fitxatge per al pròxim curs. Criat a l'escola Ajax, de Jong entén com pocs el joc de posició del Barça i la necessitat de tenir la pilota i construir des de darrere. Amb només 21 anys és l'ànima d'un Ajax que ha tornat als vuitens de final de la Champions, i s'ha convertit també en un dels reclams d'una prometedora selecció holandesa de futbol.\nFrenkie de Jong és, segons diversos periodistes esportius, un híbrid entre Xavi, Iniesta i Busquests. Pot jugar, de fet, en les tres posicions del mig del camp, tot i que molts ja el situen com el futur Sergio en la posició de 5. Destaca per la seva visió del joc, la capacitat de trencar línies i d'associar-se en espais curts.\nAmb de Jong, el Barça sembla que torna a apostar per jugadors fidels a l'escola Cruyff, després d'uns anys on els migcampistes que havien aterrat al Camp Nou predicaven un altre futbol. La seva joventut (nascut el 12 de maig de 1997), el converteix en un fitxatge estratègic, sobretot després de l'adéu de Xavi i Iniesta i l'edat de Sergio Busquets, que ja supera els 30.\nPor a la resposta del PSG\nÉs sabut per tothom que les relacions entre el Barça i els parisencs són més aviat complicades. Ara fa dos estius, els blaugranes volien fitxar Verrati i van acabar veient com el PSG s'enduia Neymar. L'estiu passat ho van provar amb Rabiot, però tampoc se'n van sortir. Ara, ha estat el Barça qui ha retornat la jugada als francesos amb el fitxatge de de Jong. És per això que des del Barça ja s'espera una nova jugada del PSG, que podria temptar jugadors com Coutinho, Ter Stegen, Dembelé o Umtiti.\nARA MATEIX: Uber i Cabify abandonen Barcelona\nFutbol català Josep Maria Bartomeu Fitxatge FC Barcelona


SANT JOAN DE BOSSOLS | Marmitons de muntanya\nMarmitons de muntanya\nMenjar bé II\n← EL CASTELL DEL MONTGRÍ\nFINESTRES I PUIGSALLANÇA →\nPosted on 2 Abril, 2016\tby fersalut\nCaminants: Toni Bach, Maria Mosquera, Francesc Espuña , Miquel Colomer i Enric Plantalech\nSortida d’unes dues hores i un recorregut d’uns 5,6 kms.\nDesprés d’una setmana amb dotzenes de whatsapps per organitzar la travessa des d’Olot al Casalot, per qüestions diverses decidim finalment anar amb cotxe fins a la casa i fer-hi un petit camp de treball. Uns quants aprofitem per pujar una vegada més a la veïna església de sant Joan de Bossols, que des de la finestra de la cuina ens apareix sempre retallada i tothora present.\nDeixem un cotxe al trencant de Lliurona amb la carretera que puja d’ Albanyà a can Nou, i amb un altre en Xevi ens porta a uns quatre quilòmetres i mig més avall, ja passat Sant Martí de Corsavell, en un revolt pronunciat que té clavades unes banderoles amb l’indicador de Sant Joan.\nSeguim una pista fins a arribar en un trencant ben fitat i amb un rústec rètol de fusta que ens indica el camí de pujada, ben fressat i marcat amb els abundants rectangles grocs d’Itinerànnia. Ens pocs minuts ens envaeix una boira espessa, pixanera, que ruixa i dilueix el paisatge. La pujada per la Serra de Bossols, sempre en direcció a ponent, és constant i amb moltes llaçades.\nEn menys d’una hora apareixen de cop les parets de la casa dels ermitans i de l’església de Sant Joan. Són dos edificis adjunts, situats sobre un penyal, amb una petita cinglera per la cara nord.\nSant Joan de Bossols té algunes curiositats que caldria remarcar: malgrat que es té constància de la construcció de l’edifici a inicis del segle XV, moment esplendorós de l’art gòtic, ens presenta molts elements que ens recorden clarament el romànic. Per altra banda cal dir que, en un primer moment, l’església fou dedicada a Santa Maria i tenia en el seu interior una imatge gòtica de la mare de Déu de la Paloma, que fou portada finalment a Lliurona. La devoció a sant Joan dels habitants de la zona transformà el santuari en ermita, i es té constància que hi romangueren ermitans fins als inicis de la segona dècada del segle XX. Avui l’església és sòlida, neta i endreçada, amb una porta nova que la protegeix de les bèsties del bosc, però amb una obertura senzilla que en permet la visita i l’aixopluc en cas de necessitat.\nAmb el sol que lluita per vèncer una boira que comença a esfilegassar-se, ens acostem a la base del puig Escaleró. El deixem just per sobre nostre i comencem la baixada en direcció a can Galan, refugi del Centre Excursionista Empordanès, al poble de Bassegoda. Un petit grup de nois i noies ens en demanen informació. Hi són a cinc minuts.\nNosaltres anem en direcció contrària, cap a llevant. Passem per can Nou, on un gos lligat ens borda fins que ens perd de vista. Finalment, aquí mateix agafem una pista molt ben conservada, que ja no deixarem fins al cotxe.\nQuan arribem al Casalot la feina ja és feta i els companys ens hi esperen per compartir l’esmorzar un dissabte més.\nAquesta entrada ha esta publicada en Colla del dissabte, Garrotxa. Afegeix a les adreces d'interès l'enllaç permanent.\nAutors: Miquel Colomer (text), Lluís Busquets, Joan Cortadella i Josep Rius (fotos) i Toni Bach (Muntatge)\nSANT JULIÀ DEL MONT DES DE BEGUDÀ\nEL PUIG DE LA CALMA I EL CINGLE DE BISTOLTES\nEL PUIG ESCALERÓ\nExcursions per dates\nPer comarques i llocs geogràfics. I tipus i colla\nAlta Garona (5)\nColla del dissabte (40)\nIlles Lofoten (1)\nPallàs Jussà (1)\nRibagorça (Osca -Aragó) (1)\nSortida d'estiu (8)\nSortida de Nadal (3)\nSortida nocturna (2)\nSortida setmana santa (1)\nAlba Rovira en PUIG D’OU\nMontserrat en MADEIRA\nPere Llobet en PUIG DEL FAR i ROCA DEL MIGDIA…\neduard en VOLTA AL MONTBLANC\nJosep Rius Rodeja en VOLTA AL MONTBLANC


No hauria de passar. Els menors d’edat a càrrec (MECs) són grans, coi, i a l’hora d’anar a dormir no hauria de passar res que activés les meves contractures cervicals. Però passa. I tant que passa!\nPer començar, ara tinc una bomba de rellotgeria a la qual anomeno “aquell parell”. Són els MECs número 2 i número 3. Donada la seva condició d’éssers masculins, en relació a la condició d’ésser femení de la MEC número 1, s’han vist obligats a compartir habitació. Això que fins no fa gaire no era cap problema, ara sí que ho és. Passen d’estimar-se a aporrinar-se en centèsimes de segon. I cada vegada sovintegen més els moments d’aporrinament que els de demostració d’afecte. Això no vol dir que no s’estimin, i molt, però la seva relació s’expressa d’una manera més semblant a la dels dolents de Karate Kid que no pas a la saviesa del mestre Miyagi. No és un fenomen nou per a mi. Tinc dos germans masculins i quan veig els meus dos MECs units en una confusió de braços i cames que comença amb una banda sonora de rialles i acaba amb esgarips gore, sé que estic vivint un déjà-vu. Però que ho comprengui no vol dir que no em contracturi. Sobretot quan és de nit i en lloc de murmuris, lectura i ronxets, el que sonen són tambors de guerra en dolby surround.\nMés d’una vegada un d’ells ha acabat dormint al sofà. I dos dies després hi tornen com si res. Més d’una vegada m’ha funcionat seguir concentrada en la lectura (molt concentrada!) i deixar que els tambors de guerra s’extingeixin per si sols. Però la majoria de cops he hagut d’emetre l’infal·lible “Caguntot” i abandonar el meu paper de lectora per assumir el de mediadora, guàrdia urbana o casc blau, segons el que m’he trobat en obrir la porta de l’habitació. Sé que és una refotuda i indefugible etapa dels pebrots, així que m’armo de paciència.\nL’altre motiu d’estrès nocturn és la cuina. A casa hi ha un repartiment de tasques domèstiques que es va pactar i escriure i del qual es va dipositar una còpia al TSJC. Però això no evita els odiosos, refotuts i indefugibles conflictes dels nassos. Perquè hi ha qui pateix “oblits” i cal recordar-li que era ell/ella el responsable de retornar la cuina a un estat higiènic per a l’esmorzar de l’endemà. És un recordatori que es pot produir de manera amable, perquè de vegades els oblits són reals. Però de vegades no és així, i llavors l’autocontrol depèn de l’esgotament de les neurones de servidora i del pare de les criatures, i de si és la vegada número catorze que estem repetint les mateixes paraules, al mateix ésser viu, en el mateix horari. Però ja sigui a la manera britànica o a la manera siciliana, haver d’executar un recordatori a un suspecte escàpol no ajuda a mantenir la relaxació.\nI per rematar-ho hi ha les pantalles. La tele, els mòbils, els ordinadors i tauletes. A casa hi ha toc de queda. A les 21.30 per a uns. A les 21.45 per a altres. A les 22.00 per a tothom. L’excepció és la tele per als adults... i el Barça. Normalment no hi ha problemes i els MECs són al llit a les deu. Però, esclar, sempre hi ha les refotudes, odioses i indefugibles excepcions encarnades en moments explosius en què un MEC afirma que NO pot deixar de mirar, teclejar o jugar. I au, més estrès! Tot plegat, res greu, però fa que quan és l’hora d’anar a dormir digui “Bona nit” i no pugui evitar desitjar-me en secret “i bona sort”.\nPublicat al suplement Criatures. Dissabte 31 d'octubre de 2015


Creació cooperatives | Federació de Cooperatives de Treball de Catalunya\nSuport » Crear Una Cooperativa » Per què una cooperativa?\nUna cooperativa és un model d’empresa que ha demostrat a tot el món la seva capacitat de resistència i el seu impacte positiu en l’entorn i en les persones que en formen part.\nSi esteu pensant a crear la vostra cooperativa, heu de saber que es tracta d’un model flexible, que us permetrà organitzar-vos de la manera que us sembli més adient.\nLa cooperativa és per a nosaltres?\nEntre d’altres elements, la permanència de la cooperativa radica en generar una base sòlida per al negoci i, per descomptat, entre les persones que la componen.\nÉs important respondre de forma sincera a preguntes com ara "estic disposada/t a compartir el meu projecte d'empresa amb altres persones?" o bé, "vull que les persones membres del projecte puguin votar i decidir sobre les decisions preses?" o fins i tot "quan em jubili, desitjaré que les persones que treballen a l’empresa segueixin endavant amb el negoci?"\nUs convidem a completar el Test de l'Emprenedoria Cooperativa per tal de verificar les vostres competències de cara formar part d'una empresa de base col.lectiva.\nQualsevol sector d’activitat\nExisteixen cooperatives a tots els sectors d’activitat econòmica, des d’un obrador de pa fins a un estudi de disseny o una flota d’autobusos. Sigui quin sigui la vostra activitat, producte o servei, es pot fer com a cooperativa.\nDoneu un cop d’ull al cercador de cooperatives de treball per comprovar la nostra diversitat.\nSom empreses participatives\nCom a cooperativistes, cal assumir que la vostra empresa es basa uns principis, com el de “una persona, un vot” i que promou la participació de les persones que la integren, que solen valorar-la molt positivament.\nEn una cooperativa els beneficis –i els riscos- es comparteixen o bé es reinverteixen a l’empresa, segons decideixin lliurement els seus membres. A més, una cooperativa està compromesa amb al generació d’ocupació de qualitat i, des de l’arrelament al territori, genera sinergies amb el seu entorn.\nEmpreses que funcionen\nPer tal de crear cooperatives amb projecció i capacitat de resistència i creixement, és essencial fer una correcta planificació empresarial. Us proposem eines que seran molt útils per començar la cooperativa amb bon peu.\nUtilitzeu l'eina online per a l’elaboració del pla d’empresa de la cooperativa, compartiu el procés amb les persones sòcis o col.laboradores. També teniu al vostre abast les guies per a crear el pla d'empresa en diferents àmbits sectorials.\nA més, un cop hagueu avançat en el pla d’empresa pot ser interessant demanar una cita amb el programa d’Orientació Financera o utilitzar l’eina de planificació financera.\nEtiquetes: Creació de cooperatives\nEl pla d'empresa cooperatiu online a ple rendiment\nSessions informatives Crea la teva cooperativa\nEina online Pla d'Empresa d'una cooperativa